פרשת תרומה התשע"ח

הרב ארי דוד קאהן adk1010@gmail.com

1. **שמות פרק כה**

(א) וַיְדַבֵּ֥ר ה֖' אֶל־מֹשֶׁ֥ה לֵּאמֹֽר: (ב) דַּבֵּר֙ אֶל־בְּנֵ֣י יִשְׂרָאֵ֔ל וְיִקְחוּ־לִ֖י תְּרוּמָ֑ה מֵאֵ֤ת כָּל־אִישׁ֙ אֲשֶׁ֣ר יִדְּבֶ֣נּוּ לִבּ֔וֹ תִּקְח֖וּ אֶת־תְּרוּמָתִֽי: … (ח) וְעָ֥שׂוּ לִ֖י מִקְדָּ֑שׁ וְשָׁכַנְתִּ֖י בְּתוֹכָֽם: …(י) וְעָשׂ֥וּ אֲר֖וֹן עֲצֵ֣י שִׁטִּ֑ים אַמָּתַ֨יִם וָחֵ֜צִי אָרְכּ֗וֹ וְאַמָּ֤ה וָחֵ֙צִי֙ רָחְבּ֔וֹ וְאַמָּ֥ה וָחֵ֖צִי קֹמָתֽוֹ: (יא) וְצִפִּיתָ֤ אֹתוֹ֙ **זָהָ֣ב** טָה֔וֹר מִבַּ֥יִת וּמִח֖וּץ תְּצַפֶּ֑נּוּ וְעָשִׂ֧יתָ עָלָ֛יו זֵ֥ר זָהָ֖ב סָבִֽיב: (יב) וְיָצַ֣קְתָּ לּ֗וֹ אַרְבַּע֙ טַבְּעֹ֣ת **זָהָ֔ב** וְנָ֣תַתָּ֔ה עַ֖ל אַרְבַּ֣ע פַּעֲמֹתָ֑יו וּשְׁתֵּ֣י טַבָּעֹ֗ת עַל־צַלְעוֹ֙ הָֽאֶחָ֔ת וּשְׁתֵּי֙ טַבָּעֹ֔ת עַל־צַלְע֖וֹ הַשֵּׁנִֽית: (יג) וְעָשִׂ֥יתָ בַדֵּ֖י עֲצֵ֣י שִׁטִּ֑ים וְצִפִּיתָ֥ אֹתָ֖ם **זָהָֽב**: … (טז) וְנָתַתָּ֖ אֶל־הָאָרֹ֑ן אֵ֚ת **הָעֵדֻ֔ת** אֲשֶׁ֥ר אֶתֵּ֖ן אֵלֶֽיךָ: (יז) וְעָשִׂ֥יתָ כַפֹּ֖רֶת **זָהָ֣ב** טָה֑וֹר אַמָּתַ֤יִם וָחֵ֙צִי֙ אָרְכָּ֔הּ וְאַמָּ֥ה וָחֵ֖צִי רָחְבָּֽהּ: (יח) וְעָשִׂ֛יתָ שְׁנַ֥יִם כְּרֻבִ֖ים **זָהָ֑ב** מִקְשָׁה֙ תַּעֲשֶׂ֣ה אֹתָ֔ם מִשְּׁנֵ֖י קְצ֥וֹת הַכַּפֹּֽרֶת: (יט) וַ֠עֲשֵׂה כְּר֨וּב אֶחָ֤ד מִקָּצָה֙ מִזֶּ֔ה וּכְרוּב־אֶחָ֥ד מִקָּצָ֖ה מִזֶּ֑ה מִן־הַכַּפֹּ֛רֶת תַּעֲשׂ֥וּ אֶת־הַכְּרֻבִ֖ים עַל־שְׁנֵ֥י קְצוֹתָֽיו: (כ) וְהָי֣וּ הַכְּרֻבִים֩ פֹּרְשֵׂ֨י כְנָפַ֜יִם לְמַ֗עְלָה סֹכְכִ֤ים בְּכַנְפֵיהֶם֙ עַל־הַכַּפֹּ֔רֶת וּפְנֵיהֶ֖ם אִ֣ישׁ אֶל־אָחִ֑יו אֶל־הַכַּפֹּ֔רֶת יִהְי֖וּ פְּנֵ֥י הַכְּרֻבִֽים: (כא) וְנָתַתָּ֧ אֶת־הַכַּפֹּ֛רֶת עַל־הָאָרֹ֖ן מִלְמָ֑עְלָה וְאֶל־הָ֣אָרֹ֔ן תִּתֵּן֙ **אֶת־הָ֣עֵדֻ֔ת** אֲשֶׁ֥ר אֶתֵּ֖ן אֵלֶֽיךָ: (כב) **וְנוֹעַדְתִּ֣י** לְךָ֘ שָׁם֒ וְדִבַּרְתִּ֨י אִתְּךָ֜ מֵעַ֣ל הַכַּפֹּ֗רֶת מִבֵּין֙ שְׁנֵ֣י הַכְּרֻבִ֔ים אֲשֶׁ֖ר עַל־אֲר֣וֹן **הָעֵדֻ֑ת** אֵ֣ת כָּל־אֲשֶׁ֧ר אֲצַוֶּ֛ה אוֹתְךָ֖ אֶל־בְּנֵ֥י יִשְׂרָאֵֽל: פ (כג) וְעָשִׂ֥יתָ **שֻׁלְחָ֖ן** עֲצֵ֣י שִׁטִּ֑ים אַמָּתַ֤יִם אָרְכּוֹ֙ וְאַמָּ֣ה רָחְבּ֔וֹ וְאַמָּ֥ה וָחֵ֖צִי קֹמָתֽוֹ: (כד) וְצִפִּיתָ֥ אֹת֖וֹ **זָהָ֣ב** טָה֑וֹר וְעָשִׂ֥יתָ לּ֛וֹ זֵ֥ר זָהָ֖ב סָבִֽיב: … פ (לא) וְעָשִׂ֥יתָ **מְנֹרַ֖ת זָהָ֣ב** טָה֑וֹר מִקְשָׁ֞ה תֵּעָשֶׂ֤ה הַמְּנוֹרָה֙ יְרֵכָ֣הּ וְקָנָ֔הּ גְּבִיעֶ֛יהָ כַּפְתֹּרֶ֥יהָ וּפְרָחֶ֖יהָ מִמֶּ֥נָּה יִהְיֽוּ:

1. **שמות פרק ל, ו**

וְנָתַתָּ֤ה אֹתוֹ֙ לִפְנֵ֣י הַפָּרֹ֔כֶת אֲשֶׁ֖ר עַל־אֲרֹ֣ן **הָעֵדֻ֑ת** לִפְנֵ֣י הַכַּפֹּ֗רֶת אֲשֶׁר֙ **עַל־הָ֣עֵדֻ֔ת** אֲשֶׁ֛ר **אִוָּעֵ֥ד** לְךָ֖ שָֽׁמָּה:

1. **רש"י על שמות פרק כה פסוק כב**

**וְנוֹעַדְתִּי** -כְּשֶׁאֶקְבַּע מוֹעֵד לְךָ לְדַבֵּר עִמְּךָ, אוֹתוֹ מָקוֹם אֶקְבַּע לְמּוֹעֵד שֶׁאָבֹא שָׁם לְדַבֵּר אֵלֶיךָ:

1. **שמות פרק טז, לג-לו**

(לג) וַיֹּ֨אמֶר מֹשֶׁ֜ה אֶֽל־אַהֲרֹ֗ן **קַ֚ח צִנְצֶ֣נֶת אַחַ֔ת** **וְתֶן־שָׁ֥מָּה מְלֹֽא־הָעֹ֖מֶר מָ֑ן** וְהַנַּ֤ח אֹתוֹ֙ לִפְנֵ֣י ה֔' **לְמִשְׁמֶ֖רֶת לְדֹרֹתֵיכֶֽם**: (לד) כַּאֲשֶׁ֛ר צִוָּ֥ה ה֖' אֶל־מֹשֶׁ֑ה וַיַּנִּיחֵ֧הוּ אַהֲרֹ֛ן לִפְנֵ֥י **הָעֵדֻ֖ת** **לְמִשְׁמָֽרֶת**: (לה) וּבְנֵ֣י יִשְׂרָאֵ֗ל אָֽכְל֤וּ אֶת־הַמָּן֙ אַרְבָּעִ֣ים שָׁנָ֔ה עַד־בֹּאָ֖ם אֶל־אֶ֣רֶץ נוֹשָׁ֑בֶת אֶת־הַמָּן֙ אָֽכְל֔וּ עַד־בֹּאָ֕ם אֶל־קְצֵ֖ה אֶ֥רֶץ כְּנָֽעַן:

1. **שמות פרק לב, טו-טז**

(טו) וַיִּ֜פֶן וַיֵּ֤רֶד מֹשֶׁה֙ מִן־הָהָ֔ר וּשְׁנֵ֛י לֻחֹ֥ת **הָעֵדֻ֖ת** בְּיָד֑וֹ לֻחֹ֗ת כְּתֻבִים֙ מִשְּׁנֵ֣י עֶבְרֵיהֶ֔ם מִזֶּ֥ה וּמִזֶּ֖ה הֵ֥ם כְּתֻבִֽים: (טז) וְהַ֨לֻּחֹ֔ת מַעֲשֵׂ֥ה אֱלֹהִ֖ים הֵ֑מָּה וְהַמִּכְתָּ֗ב מִכְתַּ֤ב אֱלֹהִים֙ ה֔וּא חָר֖וּת עַל־הַלֻּחֹֽת:

1. **שמות פרק לד, כח-כט**

(כח) וַֽיְהִי־שָׁ֣ם עִם־ה֗' אַרְבָּעִ֥ים יוֹם֙ וְאַרְבָּעִ֣ים לַ֔יְלָה לֶ֚חֶם לֹ֣א אָכַ֔ל וּמַ֖יִם לֹ֣א שָׁתָ֑ה וַיִּכְתֹּ֣ב עַל־הַלֻּחֹ֗ת אֵ֚ת דִּבְרֵ֣י הַבְּרִ֔ית עֲשֶׂ֖רֶת הַדְּבָרִֽים: (כט) וַיְהִ֗י בְּרֶ֤דֶת מֹשֶׁה֙ מֵהַ֣ר סִינַ֔י **וּשְׁנֵ֨י לֻחֹ֤ת הָֽעֵדֻת֙** בְּיַד־מֹשֶׁ֔ה בְּרִדְתּ֖וֹ מִן־הָהָ֑ר וּמֹשֶׁ֣ה לֹֽא־יָדַ֗ע **כִּ֥י קָרַ֛ן ע֥וֹר** פָּנָ֖יו בְּדַבְּר֥וֹ אִתּֽוֹ:

1. **שמות פרק לח, כא**

אֵ֣לֶּה פְקוּדֵ֤י הַמִּשְׁכָּן֙ **מִשְׁכַּ֣ן הָעֵדֻ֔ת** אֲשֶׁ֥ר פֻּקַּ֖ד עַל־פִּ֣י מֹשֶׁ֑ה עֲבֹדַת֙ הַלְוִיִּ֔ם בְּיַד֙ אִֽיתָמָ֔ר בֶּֽן־אַהֲרֹ֖ן הַכֹּהֵֽן:

1. **במדבר פרק יז**

(טז) וַיְדַבֵּ֥ר ה֖' אֶל־מֹשֶׁ֥ה לֵּאמֹֽר: (יז) דַּבֵּ֣ר׀ אֶל־בְּנֵ֣י יִשְׂרָאֵ֗ל וְקַ֣ח מֵֽאִתָּ֡ם מַטֶּ֣ה מַטֶּה֩ לְבֵ֨ית אָ֜ב מֵאֵ֤ת כָּל־נְשִֽׂיאֵהֶם֙ לְבֵ֣ית אֲבֹתָ֔ם שְׁנֵ֥ים עָשָׂ֖ר מַטּ֑וֹת אִ֣ישׁ אֶת־שְׁמ֔וֹ תִּכְתֹּ֖ב עַל־מַטֵּֽהוּ: (יח) וְאֵת֙ שֵׁ֣ם אַהֲרֹ֔ן תִּכְתֹּ֖ב עַל־מַטֵּ֣ה לֵוִ֑י כִּ֚י מַטֶּ֣ה אֶחָ֔ד לְרֹ֖אשׁ בֵּ֥ית אֲבוֹתָֽם: (יט) וְהִנַּחְתָּ֖ם בְּאֹ֣הֶל **מוֹעֵ֑ד** לִפְנֵי֙ **הָֽעֵד֔וּת** אֲשֶׁ֛ר **אִוָּעֵ֥ד** לָכֶ֖ם שָֽׁמָּה: (כ) וְהָיָ֗ה הָאִ֛ישׁ אֲשֶׁ֥ר אֶבְחַר־בּ֖וֹ מַטֵּ֣הוּ יִפְרָ֑ח וַהֲשִׁכֹּתִ֣י מֵֽעָלַ֗י אֶת־תְּלֻנּוֹת֙ בְּנֵ֣י יִשְׂרָאֵ֔ל אֲשֶׁ֛ר הֵ֥ם מַלִּינִ֖ם עֲלֵיכֶֽם:…(כב) וַיַּנַּ֥ח מֹשֶׁ֛ה אֶת־הַמַּטֹּ֖ת לִפְנֵ֣י ה֑' **בְּאֹ֖הֶל** **הָעֵדֻֽת**: … (כה) וַיֹּ֨אמֶר ה֜' אֶל־מֹשֶׁ֗ה הָשֵׁ֞ב אֶת־מַטֵּ֤ה אַהֲרֹן֙ **לִפְנֵ֣י הָעֵד֔וּת לְמִשְׁמֶ֥רֶת לְא֖וֹת** לִבְנֵי־מֶ֑רִי וּתְכַ֧ל תְּלוּנֹּתָ֛ם מֵעָלַ֖י וְלֹ֥א יָמֻֽתוּ: (כו) וַיַּ֖עַשׂ מֹשֶׁ֑ה כַּאֲשֶׁ֨ר צִוָּ֧ה ה֛' אֹת֖וֹ כֵּ֥ן עָשָֽׂה: ס

1. **אור החיים על שמות פרק לב פסוק טו**

לוחות העדות - אולי שרמז גם כן באומרו העדות שהם מעידים כי הם כתובים כתב אלהים, לצד היות כתבם מופלא מזה ומזה בהשואה, מה שאין מכתב זה יכול להיות על ידי מעשה אדם, כי האות תשתנה צורתה בעבר האחר, גם מאמרם ז"ל (שבת קד) שאמרו מ"ם וסמ"ך שבלוחות בנס היו עומדים, ואולי **שהאות** הזה יצטרף עם **אות** מעשה הלוחות והיו ב' האותות לעדות שאין עדות פחות משנים, והוא אומרו והלוחות מעשה אלהים הרי עד אחד, והמכתב מכתב אלהים עד שני:

1. **רש"ר הירש שמות פרשת תרומה פרק כה פסוק כב**

**ונועדתי** - משורש "**יעד**", קרוב ל"יחד", לקבוע מקום **ומועד** **להתוועדות**. דבר ה' מגיע אל אוזני משה - לא בשל יחס פרטי מיוחד של משה אל ה', אלא רק בשל קירבת - הברית של ה' אל ישראל, בשל השראת שכינתו בקרב העם השומר את תורתו: "מעל הכפרת מבין שני הכרבים אשר על - ארון העדת". תדע שהתגלות ה' אל משה היתה תלויה במידה שהעם מצא חן בעיני ה', שכן מצינו במכילתא (שמות יב, א): "רבי עקיבא אומר, לאמר - צא ואמור להם שבזכותם הוא מדבר עמי, שכל ל"ח שנה שהיה כועס על ישראל (מחטא המרגלים ועד שנת הארבעים) לא היה מדבר עמו, שנאמר ויהי כאשר תמו כל אנשי המלחמה למות מקרב העם וידבר ה' אלי לאמר (דברים ב, יח)". …

1. **העמק דבר שמות פרשת תרומה פרק כה פסוק כב**

**את כל אשר אצוה וגו'**. לפנינו כתיב את, ולפני רש"י וראב"ע היה כתוב בס"ת ואת (וידוע שנמצא כת"י פרש"י להיפך), ועיקר דברים אלו נראין מיותר, ובא להוסיף איזה דבר, ולפי הנוסחא את, קאי על אותו מאמר ודברתי אתך, ומתפרש כמו שביארנו בס' במדבר ט"ו כ"ג, שיש שני אופני תורה שבע"פ, חדא הלכות המקובלות מהקב"ה, שנית מה שהעלה משה בעמלו ובסיעתא דשמיא, וכן הפירוש כאן ודברתי אתך וגו' את כל אשר אצוה וגו', אפילו סיעתא דשמיא מה שתעלה בפלפולך והיה מאותו מקום לכוין לאמתה של תורה, ולפי' הנוסחא ואת, הוא דבר בפ"ע ומתפרש כמו בס' דברים י"ח י"ח ודבר אליהם את כל אשר אצונו, והיינו דברות לשעה, וכן כאן הוסיף הקדוש ברוך הוא לבד דברות התורה שבכתב ושבע"פ, היה עוד דברות לשעה, וכמש"כ ס"פ נשא:

1. **ספר ישמח משה - פרשת תרומה דף קפב/ב רבי משה טייטלבוים (1758 - 1841)**

ונתת אל הארון את העדות אשר אתן אליך (שמות כה טז). להבין מה הוא לשון עדות, לפי פשוטו הוא כי עשרת הדברות שהיו נחקקו עליהן, היו מצות שכליות. ועוד י"ל על פי מ"ש כי עדות, היינו הנגלה הפשוט והנסתר כמוס בתוכו. אך נ"ל על דרך עמוק יותר, כי לכל הפירושים עדות הוא, או שיש להם עדות, או שהם כעדות, ועדות הוא עדות ממש. ועל פי זה י"ל באופן נאה ומדוקדק מאד אומרו אשר אתן אליך, כי לכאורה למה זה. ויתבאר כי אנחנו מברכין בכל יום נותן התורה לשון הוה, היינו על החידושים שהשי"ת משפיע להעוסקים בה. והנה כבר פירשתי בפרשת תשא על הפסוק (שמות לב טז) והמכתב מכתב אלקים הוא חרות על הלוחות, על פי העשרה מאמרות הנ"ל עיין שם. ואם כן לפי זה מי שחידש בתורה בזמן שהארון היה קיים, אם היה רוצה לידע אם מאת ה' נהית זאת וכיון לאמותת ענין, או אם הוא רק דמיונו, אז היה מביט בלוחות, וכשיראנו אז עדות לו כי מתת אלקים הוא לו, והבן כמה מעלתן של הלוחות. וזה אומרו את העדות אשר אתן אליך, וקאי על כלל ישראל והבן. והנה כבר כתבו המפרשים רמז שיכתוב אדם חידושיו מן הפסוק (שם שמות לד כז) כתב לך, והנה יש לפרש על פי זה, שהלא אמרו רז"ל (ירושלמי פאה פ"ב ה"ד) **שהראה** לו הקב"ה למשה כל מה שתלמוד ותיק עתיד לחדש, **ונמצא ראה הכל בלוחות**, והיינו כתב לך לכלל ישראל נאמר את הדברים האלה דייקא כמראה באצבע עליהן, ועל פי זה יתפרש גם כן הפסוק בפרשה דילן (שם שמות כה כב) ונועדתי לך שם ודברתי אתך מעל הכפורת מבין שני הכרובים אשר על ארון העדות את כל אשר אצוה אותך אל בני ישראל. כי לפי הפשוט ראוי לומר ודברתי אתך את כל אשר אצוה אותך אל בני ישראל מעל הכפורת וגו', והבן. והנה על פי מה שכתבתי אתי שפיר גם כאן, כי הנה כל התורה כלול בלוחות, ולראות הלוחות אי אפשר רק מה שמשיג האדם, והנה אחר שצוה להם משה דבר מה והשיגו אותה, כבר היו יכולים לראותה בלוחות, וכן בכל פעם, וזה היה עדות לישראל להאמין בשליחות ובנבואת משה בכל פעם כי נאמן הוא, והבן כל זה כי נכון הוא בס"ד:

1. **שמות פרק יט**

(ט) וַיֹּ֨אמֶר ה֜' אֶל־מֹשֶׁ֗ה הִנֵּ֨ה אָנֹכִ֜י בָּ֣א אֵלֶיךָ֘ בְּעַ֣ב הֶֽעָנָן֒ בַּעֲב֞וּר יִשְׁמַ֤ע הָעָם֙ בְּדַבְּרִ֣י עִמָּ֔ךְ **וְגַם־בְּךָ֖ יַאֲמִ֣ינוּ לְעוֹלָ֑ם** וַיַּגֵּ֥ד מֹשֶׁ֛ה אֶת־דִּבְרֵ֥י הָעָ֖ם אֶל־הֽ':…(יח) וְהַ֤ר סִינַי֙ **עָשַׁ֣ן** כֻּלּ֔וֹ מִ֠פְּנֵי אֲשֶׁ֨ר יָרַ֥ד עָלָ֛יו ה֖' **בָּאֵ֑שׁ** וַיַּ֤עַל עֲשָׁנוֹ֙ כְּעֶ֣שֶׁן הַכִּבְשָׁ֔ן וַיֶּחֱרַ֥ד כָּל־הָהָ֖ר מְאֹֽד: (יט) וַיְהִי֙ ק֣וֹל הַשֹּׁפָ֔ר הוֹלֵ֖ךְ וְחָזֵ֣ק מְאֹ֑ד מֹשֶׁ֣ה יְדַבֵּ֔ר וְהָאֱלֹהִ֖ים יַעֲנֶ֥נּוּ בְקֽוֹל: (כ) וַיֵּ֧רֶד ה֛' עַל־הַ֥ר סִינַ֖י אֶל־רֹ֣אשׁ הָהָ֑ר **וַיִּקְרָ֨א ה֧' לְמֹשֶׁ֛ה אֶל־רֹ֥אשׁ הָהָ֖ר וַיַּ֥עַל מֹשֶֽׁה**:

1. **שמות פרק ג פסוק יב**

וַיֹּ֙אמֶר֙ כִּֽי־אֶֽהְיֶ֣ה עִמָּ֔ךְ וְזֶה־לְּךָ֣ הָא֔וֹת כִּ֥י אָנֹכִ֖י שְׁלַחְתִּ֑יךָ בְּהוֹצִֽיאֲךָ֤ אֶת־הָעָם֙ מִמִּצְרַ֔יִם תַּֽעַבְדוּן֙ אֶת־הָ֣אֱלֹהִ֔ים עַ֖ל הָהָ֥ר הַזֶּֽה:

1. **רמב"ם הלכות סנהדרין פרק א הלכה ג**

כַּמָּה בָּתֵּי דִּינִין קְבוּעִין יִהְיוּ בְּיִשְׂרָאֵל וְכַמָּה יִהְיֶה מִנְיָנָן. קוֹבְעִין בַּתְּחִלָּה בֵּית דִּין הַגָּדוֹל **בַּמִּקְדָּשׁ**. וְהוּא הַנִּקְרָא סַנְהֶדְרִי גְּדוֹלָה. וּמִנְיָנָם שִׁבְעִים וְאֶחָד. שֶׁנֶּאֱמַר ([**במדבר יא טז**](https://www.sefaria.org.il/Numbers.11.16)) "אֶסְפָה לִּי שִׁבְעִים אִישׁ מִזִּקְנֵי יִשְׂרָאֵל" וּמשֶׁה עַל גַּבֵּיהֶן שֶׁנֶּאֱמַר ([**במדבר יא טז**](https://www.sefaria.org.il/Numbers.11.16)) "וְהִתְיַצְּבוּ שָׁם עִמָּךְ" הֲרֵי שִׁבְעִים וְאֶחָד. הַגָּדוֹל בְּחָכְמָה שֶׁבְּכֻלָּן מוֹשִׁיבִין אוֹתוֹ רֹאשׁ עֲלֵיהֶן וְהוּא רֹאשׁ הַיְשִׁיבָה וְהוּא שֶׁקּוֹרִין אוֹתוֹ הַחֲכָמִים נָשִׂיא בְּכָל מָקוֹם וְהוּא הָעוֹמֵד תַּחַת **משֶׁה רַבֵּנוּ**.

1. **אברבנאל שמות פרק כה**

ואמנם אמרו ואל הארון תתן את העדות. בהיות שכבר אמרו למעל' יהי' להגיד שלא יתן הכפר' על הארון אלא אחרי שישי' בתוכו לוחות העדות וכאלו אמר ונתת את הכפר' על הארון מלמעל' אחרי אשר אל הארון תתן את העדו' אשר אתן אליך כי אז תשים הכפר' עליו ובהיו' שמה הכפר' עם הכרובי' למעל' על הלוחות. אז תבוא הנבואה ונועדתי לך שם ודברתי אתך מעל הכפרת מבין שני הכרובי'. ר"ל ולא תצטרך לעלו' אל ההר להנב' כי שם מבין שני הכרובי' בהיותם על העדו' אצוה אותך את כל הדברי' הצריכי' אל בני ישר'. וכבר זכרתי על מה היה רמז הכפר' והכרובי' כפי רמזי דרך החכמ' וכפי דרך התור' אשר בחרתי בו ולפי דרך הפשט הזה ולכל אחד מדרכי הרמזים ההם במצות הארון והכרובי' לא היו עוברי' על לא תעש' לך פסל וכל תמונ' כי שם הית' האזהר' שלא יבואו לעובד' כמו שאמ' לא תשתחו' להם ולא תעבד'. אך מלאכ' המשכן וכליו היו לשם ה' ולא היו הכרובים להיותם אמצעיים בינם לבין אלהיה'. אלא לזכר מעשי' הנוראים והותרה בזה השאלה הב':

1. **ספורנו עה"ת ספר שמות פרק כה פסוק כב**

(כב) ונועדתי לך שם ודברתי אתך. כי בזה שרתה שכינה. ותשרה בכל מקום אשר שם חכמי הדור אשר מגמת פניהם השכל וידוע אותו כמו שיעד באמרו ושכנתי בתוכם ככל אשר אני מראה אותך, והוסיף ואמר וכן תעשו כמו **שהעידו** ז"ל שקרה להם בהיותם דורשים **במעשה מרכבה**, כאמרם ז"ל (חגיגה פרק אין דורשין) אתה דורש במעשה מרכבה ושכינה עמנו, ומלאכי השרת מלוים אותנו:

1. **יחזקאל פרק א**

(א) וַיְהִ֣י׀ בִּשְׁלֹשִׁ֣ים שָׁנָ֗ה בָּֽרְבִיעִי֙ בַּחֲמִשָּׁ֣ה לַחֹ֔דֶשׁ וַאֲנִ֥י בְתֽוֹךְ־הַגּוֹלָ֖ה עַל־נְהַר־כְּבָ֑ר נִפְתְּחוּ֙ הַשָּׁמַ֔יִם וָאֶרְאֶ֖ה מַרְא֥וֹת אֱלֹהִֽים: … (ג) הָיֹ֣ה הָיָ֣ה דְבַר־ה֠' אֶל־יְחֶזְקֵ֨אל בֶּן־בּוּזִ֧י הַכֹּהֵ֛ן בְּאֶ֥רֶץ כַּשְׂדִּ֖ים **עַל־נְהַר־כְּבָ֑ר** וַתְּהִ֥י עָלָ֛יו שָׁ֖ם יַד־הֽ': (ד) וָאֵ֡רֶא וְהִנֵּה֩ ר֨וּחַ סְעָרָ֜ה בָּאָ֣ה מִן־הַצָּפ֗וֹן עָנָ֤ן גָּדוֹל֙ וְאֵ֣שׁ מִתְלַקַּ֔חַת וְנֹ֥גַֽהּ ל֖וֹ סָבִ֑יב וּמִ֨תּוֹכָ֔הּ כְּעֵ֥ין **הַחַשְׁמַ֖ל מִתּ֥וֹךְ הָאֵֽשׁ**: … (ז) וְרַגְלֵיהֶ֖ם רֶ֣גֶל יְשָׁרָ֑ה וְכַ֣ף רַגְלֵיהֶ֗ם כְּכַף֙ רֶ֣גֶל עֵ֔גֶל וְנֹ֣צְצִ֔ים כְּעֵ֖ין נְחֹ֥שֶׁת קָלָֽל:

1. **יחזקאל פרק י**

(א) וָאֶרְאֶ֗ה וְהִנֵּ֤ה אֶל־הָרָקִ֙יעַ֙ אֲשֶׁר֙ עַל־רֹ֣אשׁ **הַכְּרֻבִ֔ים** **כְּאֶ֣בֶן** **סַפִּ֔יר** כְּמַרְאֵ֖ה דְּמ֣וּת **כִּסֵּ֑א** נִרְאָ֖ה עֲלֵיהֶֽם: (ב) וַיֹּ֜אמֶר אֶל־הָאִ֣ישׁ׀ לְבֻ֣שׁ הַבַּדִּ֗ים וַיֹּ֡אמֶר בֹּא֩ אֶל־בֵּינ֨וֹת לַגַּלְגַּ֜ל אֶל־תַּ֣חַת לַכְּר֗וּב וּמַלֵּ֨א חָפְנֶ֤יךָ גַֽחֲלֵי־אֵשׁ֙ מִבֵּינ֣וֹת לַכְּרֻבִ֔ים וּזְרֹ֖ק עַל־הָעִ֑יר וַיָּבֹ֖א לְעֵינָֽי: (ג) וְהַכְּרֻבִ֗ים עֹֽמְדִ֛ים מִימִ֥ין לַבַּ֖יִת בְּבֹא֣וֹ הָאִ֑ישׁ וְהֶעָנָ֣ן מָלֵ֔א אֶת־הֶחָצֵ֖ר הַפְּנִימִֽית: (ד) **וַיָּ֤רָם כְּבוֹד־ה֙' מֵעַ֣ל הַכְּר֔וּב** עַ֖ל מִפְתַּ֣ן הַבָּ֑יִת וַיִּמָּלֵ֤א הַבַּ֙יִת֙ אֶת־הֶ֣עָנָ֔ן וְהֶֽחָצֵר֙ מָֽלְאָ֔ה אֶת־נֹ֖גַהּ כְּב֥וֹד הֽ': .. (יד) וְאַרְבָּעָ֥ה פָנִ֖ים לְאֶחָ֑ד פְּנֵ֨י הָאֶחָ֜ד פְּנֵ֣י **הַכְּר֗וּב** וּפְנֵ֤י הַשֵּׁנִי֙ פְּנֵ֣י אָדָ֔ם וְהַשְּׁלִישִׁי֙ פְּנֵ֣י אַרְיֵ֔ה וְהָרְבִיעִ֖י פְּנֵי־נָֽשֶׁר: (טו) וַיֵּרֹ֖מּוּ הַכְּרוּבִ֑ים הִ֣יא הַחַיָּ֔ה אֲשֶׁ֥ר רָאִ֖יתִי **בִּֽנְהַר־כְּבָֽר**:

1. **ישעיהו פרק ו, א-ד**

(א) בִּשְׁנַת־מוֹת֙ הַמֶּ֣לֶךְ עֻזִּיָּ֔הוּ וָאֶרְאֶ֧ה אֶת־אֲדֹנָ֛י **יֹשֵׁ֥ב עַל־כִּסֵּ֖א רָ֣ם וְנִשָּׂ֑א** וְשׁוּלָ֖יו מְלֵאִ֥ים אֶת־הַהֵיכָֽל: (ב) שְׂרָפִ֨ים עֹמְדִ֤ים׀ מִמַּ֙עַל֙ ל֔וֹ **שֵׁ֧שׁ כְּנָפַ֛יִם שֵׁ֥שׁ כְּנָפַ֖יִם לְאֶחָ֑ד** בִּשְׁתַּ֣יִם׀ יְכַסֶּ֣ה פָנָ֗יו וּבִשְׁתַּ֛יִם יְכַסֶּ֥ה רַגְלָ֖יו וּבִשְׁתַּ֥יִם יְעוֹפֵֽף: (ג) וְקָרָ֨א זֶ֤ה אֶל־זֶה֙ וְאָמַ֔ר קָד֧וֹשׁ׀ קָד֛וֹשׁ קָד֖וֹשׁ ה֣' צְבָא֑וֹת מְלֹ֥א כָל־הָאָ֖רֶץ כְּבוֹדֽוֹ: (ד) וַיָּנֻ֙עוּ֙ אַמּ֣וֹת הַסִּפִּ֔ים מִקּ֖וֹל הַקּוֹרֵ֑א **וְהַבַּ֖יִת יִמָּלֵ֥א עָשָֽׁן**:

1. **שמות פרק כד, ט-יא**

(ט) וַיַּ֥עַל מֹשֶׁ֖ה וְאַהֲרֹ֑ן נָדָב֙ וַאֲבִיה֔וּא וְשִׁבְעִ֖ים מִזִּקְנֵ֥י יִשְׂרָאֵֽל: (י) **וַיִּרְא֕וּ אֵ֖ת אֱלֹהֵ֣י יִשְׂרָאֵ֑ל** וְתַ֣חַת רַגְלָ֗יו **כְּמַעֲשֵׂה֙ לִבְנַ֣ת הַסַּפִּ֔יר** וּכְעֶ֥צֶם הַשָּׁמַ֖יִם לָטֹֽהַר: (יא) וְאֶל־אֲצִילֵי֙ בְּנֵ֣י יִשְׂרָאֵ֔ל לֹ֥א שָׁלַ֖ח יָד֑וֹ **וַֽיֶּחֱזוּ֙ אֶת־הָ֣אֱלֹהִ֔ים** וַיֹּאכְל֖וּ וַיִּשְׁתּֽוּ: ס

1. **רבנו בחיי על שמות פרק כה פסוק יח**

והיו הכרובים מקשה להורות על האחדות שכן ארבעתן חיה אחת. **ומה שהיו זהב מפני שהחיות הקודש הן של אש תקיף חזק והזהב מראהו כמראה אש**. ומה שהיו שנים ולא אחד כשם שהכל חיה אחת, ענין מוכרח היה כדי להורות שהם פועלות בעולם כפי מה שהם מקבלות מלמעלה ועל כן הוצרכו להיות שנים זכר ונקבה להורות על פועל ומקבל כי הן הן הפועלות והמקבלות:

1. **רמב"ן על שמות פרק לב פסוק ב**

פרקו נזמי הזהב בחר **זהב** ולא כסף, בעבור שהוא מורה על מדת הדין, **ומראהו כמראה אש** וכמו שאמרו עוד (יומא מה) זהב פרוים שדומה לדם פרים ולכן נעשה בית הקרבנות כלו זהב, וכן מזבח הקטורת, וכן הכרובים, ודרשו בהם (מכילתא יתרו י ג) שאם עשאן של כסף הרי הן כאלהי כסף ואלהי זהב וגם דמות עגל בזהב יותר מן הכסף:

1. **תלמוד בבלי מסכת חגיגה דף יג עמוד ב**

תָּנוּ רַבָּנָן: מַעֲשֶׂה בְּתִינוֹק אֶחָד, שֶׁהָיָה קוֹרֵא בְּבֵית רַבּוֹ בְּסֵפֶר יְחֶזְקֵאל, וְהָיָה מֵבִין בְּ'חַשְׁמַל', יָצְתָה אֵשׁ מֵחַשְׁמַל וּשְׂרָפָתוֹ. בִּקְּשׁוּ לִגְנֹז סֵפֶר יְחֶזְקֵאל. אָמַר לָהֶם חֲנַנְיָה בֶּן חִזְקִיָּה: אִם זֶה חָכָם, כֻּלָּם, חֲכָמִים הֵם? מַאי **'חַשְׁמַל'**? אָמַר רַב יְהוּדָה: **חַיּוֹת אֵשׁ מְמַלְּלוֹת**. בְּמַתְנִיתָא תָּנָא: עִתִּים **חָשׁ**וֹת, עִתִּים **מְמַלְּ**לוֹת; בְּשָׁעָה שֶׁהַדִּבּוּר יוֹצֵא מִפִּי הַקָּדוֹשׁ בָּרוּךְ הוּא, חָשׁוֹת, וּבְשָׁעָה שֶׁאֵין הַדִּבּוּר יוֹצֵא מִפִּי הַקָּדוֹשׁ בָּרוּךְ הוּא, מְמַלְּלוֹת. ([**יחזקאל א**](https://www.sefaria.org.il/Ezekiel.1)) "וְהַחַיּוֹת רָצוֹא וָשׁוֹב", מַאי 'רָצוֹא וָשׁוֹב'? אָמַר רַב יְהוּדָה: כָּאוּר הַיּוֹצֵא מִפִּי הַכִּבְשָׁן. מַאי 'כְּמַרְאֵה הַבָּזָק'? אָמַר רַבִּי יוֹסֵי בַּר חֲנִינָא: כָּאוּר הַיּוֹצֵא מִבֵּין הַחֲרָסִים. ...אָמַר רָבָא: כָּל מַה שֶּׁרָאָה יְחֶזְקֵאל, רָאָה יְשַׁעְיָה. לְמַה יְּחֶזְקֵאל דּוֹמֶה? לְבֶן כְּפָר, שֶׁרָאָה אֶת הַמֶּלֶךְ. לְמַה יְּשַׁעְיָה דּוֹמֶה? לְבֶן כְּרַךְ, שֶׁרָאָה אֶת הַמֶּלֶךְ.

1. **רש"י מסכת חגיגה דף יג עמוד ב**

הכבשן - ששורפין בו אבנים לסיד, ובזק לשון שברי שברים הוא, שהאור יוצא בין אבן לאבן, כדתנן בעירובין (קד, א): בוזקין מלח על גבי הכבש שלא יחליקו הכהנים.

1. **תוספות מסכת חגיגה דף יג עמוד ב**

והחיות רצוא ושוב - פר"ח לפי שהן מגחלים עוממות ודרכן לדמות לשאר שרפים ולהוציא להבה והניצוץ חוזר והיינו רצוא ושוב.

1. **רש"י יחזקאל פרק א פסוק יד**

כמראה הבזק - דלאטנצי"לא בלע"ז וגוון אש להם כגוון אש היוצא מבין החרסין שמזקקין זהב בכור בתוכן והאש שיוצא' משם צבועה בגוונים

1. **לעזי רש"י יחזקאל פרק א פסוק יד**

מקור: הבזק לע"ז: די"ל אישטינציל"א de lestencele, תרגום: של הניצוץ

]עכ"פ נראה שרש"י האריך בדבריו מפני ההקבלה שיש בין בנין בית המקדש למעשה המרכבה וריצת הכהנים על הכבש היא כעין ריצת החיות רצוא ושוב ובזיקת המלח היא כדי שההבזק הנוצר מריצת הכהנים וכלי קיבול הדם נראים בידם כהבזקי גווני האש (תיאור מיוחד על כך בעת הקרבת קרבן פסח), וכך הם יכולים להמשיך לרוץ ולא יחליקו מהגשם, וכן יש גם הדורשים (אבן עזרא) שמנין בני ישראל וסידור חנייתם הוא גם כנגד מעשה המרכבה ומכאן לשלוש בחינות של מעשה המרכבה אחד בשמים בכיסא הכבוד וכנגדה בארץ בבית המקדש וכנגדם בבני ישראל עצמם וכולם נקבצו ובאו לך ברש"י זה,[

1. **שמות פרק כד, טו-יח**

(טו) וַיַּ֥עַל מֹשֶׁ֖ה אֶל־הָהָ֑ר וַיְכַ֥ס הֶעָנָ֖ן אֶת־הָהָֽר: (טז) וַיִּשְׁכֹּ֤ן כְּבוֹד־ה֙' עַל־הַ֣ר סִינַ֔י וַיְכַסֵּ֥הוּ הֶעָנָ֖ן שֵׁ֣שֶׁת יָמִ֑ים וַיִּקְרָ֧א אֶל־מֹשֶׁ֛ה בַּיּ֥וֹם הַשְּׁבִיעִ֖י מִתּ֥וֹךְ הֶעָנָֽן: (יז) וּמַרְאֵה֙ כְּב֣וֹד ה֔' כְּאֵ֥שׁ אֹכֶ֖לֶת בְּרֹ֣אשׁ הָהָ֑ר לְעֵינֵ֖י בְּנֵ֥י יִשְׂרָאֵֽל: (יח) וַיָּבֹ֥א מֹשֶׁ֛ה בְּת֥וֹךְ הֶעָנָ֖ן וַיַּ֣עַל אֶל־הָהָ֑ר וַיְהִ֤י מֹשֶׁה֙ בָּהָ֔ר אַרְבָּעִ֣ים י֔וֹם וְאַרְבָּעִ֖ים לָֽיְלָה:

1. **שמות פרק מ, לד-לה**

(לד) וַיְכַ֥ס הֶעָנָ֖ן אֶת־אֹ֣הֶל מוֹעֵ֑ד וּכְב֣וֹד ה֔' מָלֵ֖א אֶת־הַמִּשְׁכָּֽן: (לה) וְלֹא־יָכֹ֣ל מֹשֶׁ֗ה לָבוֹא֙ אֶל־אֹ֣הֶל מוֹעֵ֔ד כִּֽי־שָׁכַ֥ן עָלָ֖יו הֶעָנָ֑ן וּכְב֣וֹד ה֔' מָלֵ֖א אֶת־הַמִּשְׁכָּֽן:

1. **רמב"ן שמות הקדמה** הקדמה לשמות

השלים הכתוב ספר בראשית שהוא ספר היצירה בחדוש העולם ויצירת כל נוצר ובמקרי האבות שהם כענין יצירה לזרעם מפני שכל מקריהם ציורי דברים לרמוז ולהודיע כל עתיד לבא להם ואחרי שהשלים היצירה התחיל ספר אחר בענין המעשה הבא מן הרמזים ההם ונתיחד ספר ואלה שמות בענין הגלות הראשון הנגזר בפי' ובגאולה ממנו ולכן חזר והתחיל בשמות יורדי מצרים ומספרם אף על פי שכבר נכתב זה בעבור כי ירידתם שם הוא ראשית הגלות כי מאז הוחל. והנה הגלות איננו נשלם עד יום שובם אל מקומם ואל מעלת אבותם ישובו. וכשיצאו ממצרים אף על פי שיצאו מבית עבדים עדיין יחשבו גולים כי היו בארץ לא להם נבוכים במדבר וכשבאו אל הר סיני ועשו המשכן ושב הקדוש ברוך הוא והשרה שכינתו ביניהם אז שבו אל מעלות אבותם שהיה סוד אלוה עלי אהליהם **והם הם המרכבה** ואז נחשבו גאולים ולכן נשלם הספר הזה בהשלימו ענין **המשכן** ובהיות כבוד ה' מלא אותו תמיד:

1. **רמב"ן שמות פרק כה:ב**

כאשר דבר השם עם ישראל פנים בפנים עשרת הדברות, וצוה אותם על ידי משה קצת מצות שהם כמו אבות למצותיה של תורה, כאשר הנהיגו רבותינו עם הגרים שבאים להתיהד, וישראל קבלו עליהם לעשות כל מה שיצום על ידו של משה, וכרת עמהם ברית על כל זה, מעתה הנה הם לו לעם והוא להם לאלהים כאשר התנה עמהם מתחלה ועתה אם שמוע תשמעו בקולי ושמרתם את בריתי והייתם לי סגולה (לעיל יט ה), ואמר ואתם תהיו לי ממלכת כהנים וגוי קדוש (שם ו), והנה הם קדושים ראוים שיהיה בהם מקדש להשרות שכינתו ביניהם. ולכן צוה תחלה על דבר המשכן שיהיה לו בית בתוכם מקודש לשמו, **ושם ידבר עם משה ויצוה את בני ישראל**. והנה עקר החפץ במשכן הוא מקום מנוחת השכינה שהוא הארון, כמו שאמר (להלן כה כב) ונועדתי לך שם ודברתי אתך מעל הכפרת, על כן הקדים הארון והכפרת בכאן כי הוא מוקדם במעלה, וסמך לארון השלחן והמנורה שהם כלים כמוהו, ויורו על ענין המשכן שבעבורם נעשה. אבל משה הקדים בפרשת ויקהל את המשכן את אהלו ואת מכסהו (להלן לה יא), וכן עשה בצלאל (להלן לו א), לפי שהוא הראוי לקדם במעשה:

**וסוד המשכן הוא, שיהיה הכבוד אשר שכן על הר סיני שוכן עליו בנסתר**. וכמו שנאמר שם (לעיל כד טז) וישכן כבוד ה' על הר סיני, וכתיב (דברים ה כא) הן הראנו ה' אלהינו את כבודו ואת גדלו, כן כתוב במשכן וכבוד ה' מלא את המשכן (להלן מ לד). והזכיר במשכן שני פעמים וכבוד ה' מלא את המשכן, כנגד "את כבודו ואת גדלו". **והיה במשכן תמיד עם ישראל הכבוד שנראה להם בהר סיני**. **ובבא משה היה אליו הדבור אשר נדבר לו בהר סיני**. וכמו שאמר במתן תורה (דברים ד לו) מן השמים השמיעך את קולו ליסרך ועל הארץ הראך את אשו הגדולה, כך במשכן כתיב (במדבר ז פט) וישמע את הקול מדבר אליו מעל הכפרת מבין שני הכרובים וידבר אליו. ונכפל "וידבר אליו" להגיד מה שאמרו בקבלה שהיה הקול בא מן השמים אל משה מעל הכפרת ומשם מדבר עמו, כי כל דבור עם משה היה מן השמים ביום ונשמע מבין שני **הכרובים**, כדרך ודבריו שמעת מתוך **האש** (דברים ד לו), **ועל כן היו שניהם זהב**. וכן אמר הכתוב (להלן כט מב מג) אשר אועד לכם שמה לדבר אליך שם ונקדש בכבודי, כי שם יהיה בית מועד לדבור ונקדש בכבודי:

והמסתכל יפה בכתובים הנאמרים במתן תורה ומבין מה שכתבנו בהם (עי' להלן פסוק כא) יבין סוד המשכן ובית המקדש, ויוכל להתבונן בו ממה שאמר שלמה בחכמתו בתפלתו בבית המקדש ה' אלהי ישראל (מ"א ח כג), כמו שאמר בהר סיני **ויראו את אלהי ישראל** (לעיל כד י), והוסיף שם לפרש "ה'" לענין שרמזנו שם למעלה **כי אלהי ישראל יושב הכרובים**, כמו שאמר וכבוד אלהי ישראל עליהם מלמעלה היא החיה אשר ראיתי תחת אלהי ישראל בנהר כבר ואדע כי כרובים המה (יחזקאל י יט כ). ואמר דוד ולתבנית המרכבה הכרובים זהב לפורשים וסוככים על ארון ברית ה' (דהי"א כח יח), וכן יזכיר תמיד בבית המקדש לשם ה' (מ"א ה יט), לשמך (שם ח מד), ויאמר בכל פעם ופעם ואתה תשמע השמים (שם ח לו), במדת רחמים, וכתיב (שם ח מד מה) והתפללו אל ה' דרך העיר אשר בחרת בה והבית אשר בניתי לשמך ושמעת השמים, ובביאור אמר כי האמנם ישב אלהים את האדם על הארץ הנה שמים ושמי השמים לא יכלכלוך (דהי"ב ו יח). וכתיב על הארון להעלות משם את ארון האלהים אשר נקרא שם שם ה' צבאות יושב הכרובים עליו (ש"ב ו ב). ובדברי הימים (א יג ו) **להעלות משם את ארון האלהים ה' יושב הכרובים אשר נקרא שם, כי השם יושב הכרובים**:

1. **רמב"ן שמות פרק מ:לד**

**וכבוד ה' מלא את המשכן**, כי תוכו מלא הכבוד, כי הכבוד שוכן בתוך הענן תוך המשכן, כענין שנאמר בהר סיני (לעיל כ כא) אל הערפל אשר שם האלהים ואמר כי לא יכול משה לבא אל אהל מועד (פסוק הבא) אפילו אל הפתח, מפני שהיה הענן מכסה אותו ולא היה רשאי לבא בתוך הענן. ועוד, כי המשכן מלא כבוד ה' ואיך יכנס בו. והטעם, שלא יבא שם בלא רשות, אבל יקרא אותו ויבא בתוך הענן כאשר עשה בהר סיני ויקרא אל משה ביום השביעי מתוך הענן (לעיל כד טז), ואמר ויבא משה בתוך הענן (שם יח). ועל דרך הפשט, בעבור שנאמר וידבר ה' אליו מאהל מועד ([**ויקרא א א**](https://www.sefaria.org.il/Leviticus.1.1)) לא נכנס משה למשכן, אבל קרא אותו מאהל מועד ועמד פתח אהל מועד וידבר אליו:**ורבותינו** אמרו (ת''כ פתיחתא ח) כתוב אחד אומר **ולא יכול משה לבא אל אהל מועד**, וכתוב אחר אומר **ובבוא משה אל אהל מועד** ([**במדבר ז פט**](https://www.sefaria.org.il/Numbers.7.89)), הכריע **כי שכן עליו הענן** כי לדעתם **ובבא משה אל אהל מועד**, שיבא שם בלא קריאה מדעתו, או מפני שאמר שם וישמע את הקול מדבר אליו מעל הכפורת נראה להם שהיה משה עומד בתוך האהל לפני הכפרת, וכל עת היות כבוד השם מלא את המשכן לא נכנס משה בתוכו ולכך יאמרו שהיה זה לאחר שנסתלק הענן, כלומר שנסתלק מלכסות כל האהל ואין הכבוד מלא את המשכן, כי לא היה זה רק ביום השמיני ברדת שם הכבוד. והקריאה שאמר ויקרא אל משה וידבר ה' אליו מאהל מועד ([**ויקרא א א**](https://www.sefaria.org.il/Leviticus.1.1)), על דעתם קודם לכן היתה, כאשר פירשתי למעלה (בפסוק ב). ויתכן שהכתוב שיאמר פעם אחרת **וכבוד ה' מלא את המשכן** ירמוז אל הכבוד השוכן בקרבו: **והנה נשלם ספר הגאולה אשר ה' אלהי ישראל בא בולבני ישראל עם קרובו, הושיעו מיד שונאו וגאלו מיד**

**תלמוד בבלי מסכת עירובין דף קד עמוד א**

משנה. בוזקין מלח על גבי כבש בשביל שלא יחליקו, וממלאין מבור הגולה ומבור הגדול בגלגל בשבת, ומבאר הקר ביום טוב.

**רש"י מסכת עירובין דף קד עמוד א**

משנה. בוזקין מלח - מפזרין ומכתתין על הכבש, מפני שחלק הוא, וכשהגשמים נופלין עליו הוא מחליק, בוזקין - לשון כיתות, כדאמר בפרק שני דיומא (כב, ב) ממאי דהאי ויפקדם בבזק מידי דמיבזק הוא, ועוד כמראה הבזק מפרש בחגיגה (יג, ב) כאור היוצא בין החרסים שצורפין בהן זהב, והם נקובים וסדוקים, ולהב היוצא בנקב יש בו כמראה ירקרק או אדמדם.

**צרור המור על שמות פרק טו פסוק א**

ועכ"ז היה להם הכנה טובה להשיג דבר זה. אמר שהיו ראויין בעבור זה לקיבול התורה, בין תורה שבכתב בין תורה שבעל פה. וזהו שסמך מיד תורי זהב נעשה לך, שהם שתי תורות, תורה שבכתב ותורה שבעל פה. והתורה היתה כתובה באש שחורה על גבי אש לבנה, וזהו זהב עם נקודות הכסף. שרמז בזה נקודות ותגין וכתרי אותיות וכל סתרי המסורה:

**צרור המור על שמות פרק כז פסוק א**

ולפי שיצר לב האדם רע מנעוריו, ואין צדיק בארץ אשר יעשה טוב ולא יחטא, והוא מתנחם מרעתו ומתחרט וצריך כפרה. אמר ועשית את המזבח עצי שטים, להקריב עליו הקרבנות להקריבו לה' ולכפר עליו. זהו רמז הפרשה דרך כלל: וכן מצאתי כתוב, שהשם יתברך צוה לעשות משכן ובתוכו ד' דברים רוחניים. ובראשם, ארון העדות ועליו השכינה שורה, ומשם נמשכה אצילות ושפע נבואיי, כאומרו (לעיל כה, כב) ונועדתי לך שם. ואחריו השלחן ולחם הפנים, כדי שתהיה הברכה שורה שם, כשכינה על הארון. ומשם נמשכה ברכה והצלחה לכל ישראל, …אלא שיש לך לידע דרך כלל, שכל ענייני המשכן הם רמזים לדברים העליונים ורמזים למעשה בראשית. כמו שאמרו במדרש ה' אהבתי מעון ביתך ומקום משכן כבודך (תהלים כו, ו). א"ר עקיבה מה טעם אהבתי מעון ביתך, ששקול כנגד משכן כבודך. במשכן כתיב ויעש יריעות עזים (לעיל כו, ז), ובמעשה בראשית כתיב בראשית ברא אלהים את השמים וגו' (בראשית א, א), וכתיב נוטה שמים כיריעה (תהלים קד, ב), במעשה בראשית כתיב יהי רקיע בתוך המים ויהי מבדיל בין מים למים, ובמשכן כתיב והבדילה הפרוכת לכם בין הקדש ובין קדש הקדשים (לעיל לג). במעשה בראשית כתיב יקוו המים מתחת השמים אל מקום אחד (בראשית א, ט), ובמשכן כתיב ועשית כיור נחושת ונתת שמה מים (לק' ל, יח), במעשה בראשית כתיב יהי מאורות (ברא' א, יד), ובמשכן כתיב ועשית מנורת זהב טהור (לעיל כה, לא), במעשה בראשית כתיב ישרצו המים שרץ נפש חיה ועוף יעופף (בראשית א, כ), ובמשכן כתיב והיו הכרובים פורשי כנפים (לעיל שם כ), במעשה בראשית כתיב נעשה אדם בצלמנו (בראשית א, כו), ובמשכן כתיב ואתה הקרב אליך את אהרן אחיך (לק' כח, א), במעשה בראשית כתיב ויכולו השמים והארץ (בראשית ב, א), ובמשכן כתיב ותכל כל עבודת המשכן אהל מועד (לק' לט, לב), במעשה בראשית כתיב ויברך אותם אלהים (ברא' א, כח), ובמשכן כתיב (לק' לט, מג) ויברך אותם משה], ע"כ. הרי כל מלאכת המשכן רמוזה במעשה בראשית. לרמוז כי לפי שבחטא אדם הראשון ובחטא העגל, היו כל מעשה בראשית רפוים, וכמעט העולם היה מתמוטט. רצה הקב"ה לבראת עולם חדש, ולחזקו ולהעמידו על בוריו במעשה המשכן. וז"ש במאמר מה טעם אהבתי מעון ביתך, לפי ששקול כנגד בריאת עולמך. כי ענייני המשכן נתנו קיום לענייני העולם. ולכן הוצרך הכתוב לומר במשכן, ופתח אהל מועד תשבו שבעת ימים (ויקרא ח, לה), לקיים ולחזק ימי בראשית, כמו שנפרש במקומו בעז"ה. ולכן כל הדברים הכתובים במעשה בראשית, נכתבו כנגדם במעשה המשכן. וכ"ז רמוז ביום הששי שבו נברא אדם הראשון ונתרחק, ובמשכן נתקרב אדם אחר כנגדו והוא אהרן, דכתיב ואתה הקרב אליך את אהרן אחיך. וז"ש הוקם המשכן (לק' מ, יז), סתם למעלה ולמטה:…ולכן בזאת הפ' כלולים כל אלו הדברים. ארון וכפרת וכרובים, שהם כנגד עולם העליון. ואח"כ שולחן ומנורה, כנגד עולם אמצעי. ואחר כך מזבח העולה, כנגד עולם התחתון, שהיה פתח משכן אהל מעד. ואח"כ חצר המשכן, שהוא כמו התחלה ליכנס למשכן:

**רמב"ן דברים פרק י**

אבל הארון הזה של משה, כשנעשה ארונו של בצלאל גנזוהו כדין תשמישי קדושה. וזהו הנכון על דעת רבותינו, כי על דרך הפשט יתכן כי ועשית לך ארון עץ - ירמוז לארון שעשה בצלאל. וזה, כי מתחלה נצטווה משה על המשכן וכליו, והיתה המצוה הראשונה ועשו ארון עצי שטים (שמות כה י), כי היא עיקר הכוונה בכל המשכן להיות השם יושב הכרובים. ואחרי כן עשו את העגל, וכאשר נתרצה השם למשה ואמר לו שיכתוב על הלוחות האלו כמכתב הראשון צוהו בקצרה שיעשה ללוחות האלה ארון עץ, היא המצוה לו ללוחות הראשונות. והנה הזכיר לו המצוה הראשונה שבענין המשכן ושהכל תלוי בה, ומזה למד משה לעשות המשכן וכליו כאשר נצטווה מתחלה. ויהיה פירוש ויהיו שם כאשר צוני ה' - שהיו שם לעד לעולם, כאשר צוהו ה' מתחלה (שם שם כא - כב) ואל הארון תתן את העדות אשר אתן אליך ונועדתי לך שם ודברתי אתך וגו'. והנה ברדתו הניח הלוחות באהל מועד עד שיעשה הארון והמשכן, כי אלו לא שבר הלוחות הראשונות באהל מועד יהיו עד עשות בצלאל הארון. וכן שברי הלוחות על כרחנו שם היו, כי לא החזירם עמו להר. וראיה לזה, שלא הזכיר משה זו הצואה בסדר כי תשא, כי שם הזכיר ארון בצלאל בפירוש, וכאן לא הזכיר המשכן וכליו כי הם הרואים אותו, ולפיכך הזכיר זה בקצרה:

**ריקאנטי שמות פרק כה**

(כב) ונועדתי לך שם ודברתי אתך וגו' [שם כ"ב]. רמז כי משה נתנבא באספקלריא המאירה, זהו אתך מעל הכפורת. ואמר מבין שני הכרובים אשר על ארון העדות, כי כן הוא סדר הבנין.

**אברבנאל שמות פרק ל**

ואומרו ממולח טהור קדש המתרגם תרגמו מעורב. ויתכן שבא לפרש תכונת זו הקטרת שירקחו אותה בצורת אבק דק כאלו הוא מלח שחוק. ובלעז קורין אותו גראני"אה וכן ראוי שיהיה הקטרת כדי שכאשר יפזר על גבי הגחלים יעלה עשן במהרה אם מעט ואם הרבה. אבל אם היתה הקטרת גסה ועבה לא יפעל בה האש כל כך במהרה והנה לא אמר בשמן המשחה ממולח. לפי שהיה בצורת מרקחת משיח' לא בצורת אבק ואמר טהור קדש להזהיר שעם היות שישחקוהו מאד עד אשר דק יזהרו שלא יגע בו דבר טומאה אבל יהיה תמיד בקדושתו והנשאר בכברה ישוב לשחוק עד אשר דק ונקרא זה בדבריהם ז"ל דקה מן הדקה. ואמרו כי בשעת שחיקתן היה אומר היטב הדק הדק היטב מפני שהקול יפה לבשמים. והטעם בזה הוא מפני שהשוחק בערך הקול ששומע יתכוין להשמיע קול העלי במכתשת כפי ערך הקול של המנגן. ותהיה אז שחיקתו בסדר ובערך משקל קול המנגן ויתערבו על ידי כן הסמים במכתש בערך שוה. ויתהפכו בשווי וידוקדקו ויתעצמו יפה מה שלא יהיה כן כשישחקו שלא כסדר כי אז יהיה חלק ממנו דק וחלק ממנו עב והכתוב אומר ושחקת ממנו הדק. ואמר ונתת ממנה לפני העדות. אין הכוונה שיניח הקטרת שמה למשמרת כי לא היה שם מקומו. אבל רצה לומר שבכל יום ערב ובקר יתן מן הקטרת ההוא על האש שהוא על מזבח הזהב אשר בהיכל. ולפי שהיה מזבח הזהב מונח מכוון בנכחיות הארון. לכן אמר באהל מועד אשר אועד לך שמה. והוא חוזר למה שאמר לפני העדות כמו שאמר ונועדתי לך שמה ודברתי אתך מעל הכפרת מבין שני הכרובים. ואפשר לפרש ונתת ממנה לפני העדות שהוא רמז לקדש הקדשים שיכניס שם הכהן הגדול הקטרת ביום הכפורים כמו שאמר כי בענן אראה על הכפרת. ואמרו באהל מועד ענינו שג"כ יתן מהקטרת באה"מ שהוא ההיכל על המזבח הזהב אשר שם ויחסר וי"ו השמוש כאלו אמר ובאהל מועד ולפי שהיה כל הקטרת כדי להוריד השפע העליון והנבואה על משה רבינו לכן אמר אשר אועד לך שמה קדש קדשים תהיה לכם רוצה לומר הקטרת. ולכן לא תקל בעיניך מצותה. ואמר והקטרת אשר תעשה במתכונתה לא תעשו לכם להזהיר שבזאת המתכונת הידיעה אשר זכר בקטרת המיוחדת לצורך גבוה לא יעשה אדם כמותה לא מעט ולא הרבה ממנה לריח ניחוחם אך תהיה תמיד זאת המתכונת קדש להם לעבודת המקדש שהיא קדש לה'. והאיש ההדיוט אשר יעשה כמוה קטרת באותה מתכונת להריח בה ונכרת מעמיו. והיה זה לפי שקדש ה' חלל להשתמש ממנו בחול. ואמנם שיעור מה שהיו מקטירים מהקטרת בכל פעם ופעם לא נתבאר בתורה זולתי מה שיקטירו ממנה ביום הכפורים שהוא מלוא חופני הכ"ג וכבר קבלו איש מפי איש שהשיעור שהיו מקטירין בכל פעם שהיה משקל שנים עשר שקלים וחצי שקל:

**אלשיך שמות פרק כה**

(יט) ועשה באופן שהכרוב האחד הוא הבן זכר יהיה מן הקצה ממה שידמה אל בחינת היו"ד שבאיש שבקצה האב הוא קצה הזווג. והקצה האחד הוא הכרוב האחד היא הנקבה תהיה מן הקצה מזה קצה השני של הכפורת ה"א של שם שבאשה. וכל זה לא תיחל לכוון אחר זמן הנשואין ובתחלת זמן הנישואין תכוין להנאך עצמך, כי אם מן הכפורת הוא הזווג מאז תעשו את הכרובים, שמאז יהיה בכונת הבנים הנזכרים שיהיה לשיוליד בנים ושיהיו הגונים יותר צדיקים מהמולידים אותם. וזה על שני קצותיו שיעלו במעלה על אב ואם שהם שני קצות הכפורת:

(כ) ועל ידי כוונה זו תזכו כי זכות הבנים תרחף על אביהם ואמם שתרחף זכותם עליהם ובזה לא ימות אחד מהבנים, כי אם תמיד יהיו פניהם איש אל אחיו שלא יחסר אחד מפני אחיו, וגם יחיו אב ואם אתם, באופן שאל הכפורת הוא אב ואם יהיו פני הכרובים ולא יחסרו מילדיהם:

(כא) וגם מתחלת הזווג תצרף אל התורה, כי ונתת את הכפורת הוא הזווג על הארון שתשא בת תלמיד חכם שתהיה כוונתך לשתוליד בן יהיה מוכן לקבל תורה כארון, שיהיה זה על ידי היותה בת תלמיד חכם כדי שעל ידי כן אל הארון הוא הבן תתן את העדות היא התורה שתלמד תורה לבניך מאשר אתן אליך:

(כב) ועל ידי כן ונועדתי לך, אהיה נועד לך שם באותו העולם בסלוקך, ודברתי אתך זולת מה שאכפר אותך, וזהו מעל הכפורת, וגם בזכות בניך וזהו מבין שני הכרובים אשר תשאיר במקומך על ארון העדות ועל המצות אשר אצוה אותך אל בני ישראל:

ועל דרך הפשט. הנה אומרו ואל הארון תתן וכו' הוא מיותר. אך יאמר ענין מאמרם ז"ל (שמות רבה לג ז) על צווי המשכן משל למלך שהיה לו בת מאורסה לאיש, כל עוד שהיתה בבית אביה היה הולך חתנה אצלה, נשאת היה האב הולך אצל חתנו לבקר את בתו. וזה יאמר ונתת את הכפורת כו' ואל הארון תתן את העדות היא התורה אשר אתן אליך, ועל ידי כן ונועדתי לך שם אצל בתי מה שאין כן כשהיתה אצלי כי אז אתה היית הבא אצלי:

והנה כתבנו כי שלש תיבות היו זו לפנים מזו, ולפי זה גם בכסויה היה ראוי גם כן יהיה שלש. אך יהיה לרמוז כי אינה מתכסית מהבא לבקשה, כי אין עליה רק מכסה אחד ומיד מתגלה גם הפנימי היא הלוחות, כי דרך התורה לידבק בחפץ בה:

ועשית שלחן עצי שטים אמתים ארכו ואמה רחבו ואמה וחצי קמתו. וצפית אתו זהב טהור ועשית לו זר זהב סביב. (כג - כד):

הנה ברמז אשר כתבנו בארון וכפרת, נרמז ענין חיי בני, ועתה בשולחן בא לרמוז מזוני. והוא כי הנה אין ספק כי לא לצורך לחם במשכן היה שם שולחן בלחם הפנים, אך הוא כאשר נבאר בתחלת פרשת תצוה בס"ד, כי למה שהשכינה במשכן משם יצא שפע לכל העולם. ובשולחן יחול שפע מאתו יתברך להשפיע בכל מזון העולם, ועל כן הוצרך היות דבר מה שיחול בו השפע מאתו יתברך להתברך משם העולם כל מזון ועושר ומלוכה כנודע, כי על כן אמרו רבותינו ז"ל (בבא בתרא כה ב) כי הרוצה להעשיר יצפין כי שלחן בצפון. ובכל הכנות הראויות לשלחן איש הישראלי למען יתברך ויהיה נחת שלחנו מלא דשן, אין ספק כי בשולחנו של מקום יתברך יהיו רמוזות, כמלמד את האדם יעשה באופן יקדש שולחנו ויהיה כאילו אכלו משולחנו של מקום:

**מלבי"ם ויקרא פרשת ויקרא (מקטע א)**

ופי' חכמים שמלת אליו הזרה פה בא למעט זולתו, שהקול לא הגיע לאזני זולתו שהוא אהרן. ג] מ"ש וידבר אליו, מיותר בהחלט דהא מתחיל בפרשה אחריו, וידבר ה' אל משה דבר אל אהרן, והרי כפול וידבר אליו וידבר ה' אל משה, ופי' שבא למעט רק אליו דבר שהוא ידבר לאהרן ולא דבר עם אהרן עצמו. (מעוט ד' ה') מצאנו יעידה עם מלת לך ג"פ, ונועדתי לך שם ודברתי אתך (שמות יט כב), לפני הכפורת אשר על העדות אשר אועד לך שמה (שם למ"ד), לפני העדות באהל מועד אשר אועד לך שמה (שם שם לו), וכפי הכללים שהיו לחז"ל בזה (שיתבארו בכל הספר) כל דבר הכפול ומשולש בתורה צריך אחד לגופי' והיתרים באו לדרשה, ונשארו שנים למעט שהיעידה תהיה לך לא לזולתך שהוא אהרן.

**משך חכמה שמות פרק כה**

(כא) ואל הארון תתן את העדות אשר אתן אליך. הנה כל הכלים עשו במקדש שני לבד הארון, כי הלוחות נגנזו (יומא כב, ב), והלוחות מעכבים הארון, ובקדשים, כל מקום ששנה הכתוב - לעכב. לכן תנא ביה קרא, דאינו ארון עד שיותן בו העדות, וכיון שבמקדש שני לא היו בו לוחות, לא היה ארון, ודו"ק. ויפה כתב הרמב"ן שאם נשבר הארון צריך לעשותו מחדש, שכל זמן שיש לוחות היא מצות עשה לדורות.

ויתכן כי הכתוב שאחר זה (פסוק כב) "ונועדתי לך שם" וכו' הוא מאמר המוסגר, ו"את כל אשר אצוה אותך" הוא סיום המאמר: - "ואל הארון תתן את העדות אשר אתן אליך, את כל אשר אצוה אותך אל בני ישראל", שכל הספר תורה יתן בארון או מצד הארון, כמו שאמר בסוף "וילך". ועיין בבא בתרא יד, א ודו"ק. ולר' יודא דארון באמה חמש טפחים, וספר תורה מונח אברא בדפא דהוי נפיק מיניה, אתי שפיר, דמתחילה (פסוק טז) אמר "ונתת אל הארון את העדות וכו'" - המה לוחות העדות בארון, ואח"כ יכסהו בכפורת (פסוק יז) "ונתת הכפרת על הארון", ואמר "ואל הארון" - מבחוץ - "תתן את העדות אשר אתן אליך", זה הספר תורה שנקרא "עדות", כמו שאמר ב"וילך" (דברים לא, כה): לקוח את ספר התורה הזה ושמתם אותו מצד (ארון ברית ה' א' והיה בך לעד וכו'). וזה מבואר בירושלמי שקלים פרק ו' יעוין שם!

**שפת אמת שמות פרשת תרומה** [תרמ"ד]

במדרש לקח טוב נתתי אל תעזובו את המקח כו' יש בו זהב כסף כו'. פי' שע"י התורה יכולין ליקח הטוב ולהעלות כל הדברים שבעולם למצוא הטוב בהם. כי הלא כל מה שברא הקדוש ב"ה יש בו הטוב כמ"ש וירא אלקים כו' כל אשר עשה כו' טוב כו'. אך התורה היא המורה דרך איך למצוא בכ"ד הטוב. ולכן אחר קבה"ת אמר ויקחו לי תרומה כו' שבכח התורה ירימו כל המינים הללו כסף וזהב כו'. והתורה היא ראשית ושורש כל הברואים כמ"ש באורייתא ברא קוב"ה עלמא. ולכן בכח התורה יכולין להעלות כל הדברים לשורש העליון. ובאמת לקח טוב קאי על כל העולם ומלואו. אך בתנאי תורתי אל תעזובו. כי הכל א'. כאשר ראינו שזכו בנ"י והעלו כל הדברים עד ששרתה שכינה במעשי ידיהם ונתברר שהכל מתאחד בשורש העליון והקב"ה והתורה הוא חיות כל הבריאה ונתקיים עתה מה שקיבלו אבותינו והקדימו נעשה לנשמע. שתכלית מעשה המשכן הי' מ"ש ונועדתי לך שם כו'. שע"י תיקון העשי' שהעלו כל המעשים אליו ית'. זכו לשמוע בהם קול דברו. וזהו העדות דכ' משכן העדות שביררו הטוב הנגנז במעשה בראשית. דכ' מה רב טובך כו' צפנת ליראיך. דאי' שמא דקוב"ה סתים וגליא. וכמו כן אורייתא סתים וגליא. וכמו כן ישראל סתים וגליא. שיש בהם חלק נסתר שכ' עליו חלק ה' עמו. ושמעתי מפי מו"ז ז"ל עמ"ש בזוה"ק מי זאת הנשקפה דהם תרי עלמין דמתחברין. פי' מי לשון נסתר. זאת לשון נגלה. רק שבנ"י המה מאמינים בני מאמינים ויודעין היטב דגם עוה"ז הנגלה הוא מקושר ומתאחד לעולם העליון כו'. ולפי דברינו הנ"ל יתכן ביותר שבנ"י עצמם נק' מי זאת ע"ש שיש בהם בחי' סתים וגליא והמה עדים על הש"י שהכל רואין אם כי המה בני בשר כמוהם. יש בהם אור הצפון. וז"ש מה רב טובך שהוא חלק הנשמה כו'. פעלת נגד בני אדם שרואין מתדמין להם ואינם יכולין לעמוד על עצמותם. וללמד על הכלל כולו יצא. שממילא כל חכם מבין מזה שבכל הברואים כך יש בהם חיות הבורא. ואין שום דבר נפרד משורש החיות. ובמעשה המשכן ביררו בנ"י זה העדות. וכ' ויקחו כ' מאת כל כו' ידבנו לבו כו' אח"כ וזאת התרומה. והמה ב' הענינים מי זאת כנ"ל. ענין הראשון בנפשות בנ"י בעצמם. לכן כ' לשון יחיד. וכתי' תרומתי. ועי"ז אח"כ וזאת התרומה זהב כסף כו'. שיוכלו להעלות כל הדברים ג"כ. לכן כ' מאתם לשון רבים. וכתיב ככל אשר אני מראה אותך כו'. פי' שהראה הקדוש ברוך הוא למרע"ה שורש המשכן וכל כליו בשמים. וכמו שיש חלק למעלה מכל מעשה התחתונים. כן מובן שיכולים התחתונים להשיג התדבקות בכל מעשי העליונים. וז"ש וכן תעשו:

עוד במד' יש לך מקח שאין בני אדם יודעין מה לקח ומשכר הסרסור נתוודע כו' ומשה לא ידע כי קרן אור פניו כו'. כי שורש התורה למעלה כדכ' ונעלמה מעיני כ"ח. רק ע"י הביטול אליו ית' זוכין בנ"י להמשיך אור התורה בתוכם. וזכו בנ"י לזה בהקדמת נעשה לנשמע. שע"י המסירת נפש מתעלין בנ"י מלבוש הגשמיי. וכמו שהי' במתן תורה כמלאכי השרת. ואחר החטא אבדנו זאת המדרגה. וז"ש ב"א א"י מה לקח כי הדור דעה שקיבל התורה הי' במעלה יתירה כמה"ש. ובאחרונה אחר החטא דכ' כאדם תמותון. א"י להשיג רק ע"י הסרסור. שמרע"ה נטל הכתרים. ושמעתי מפי מו"ז ז"ל שלכן בש"ק דאי' מרע"ה מחזיר לישראל הכתרים לכן יכולין לזכות לדעת. [וי"ל בזה הנוסח בזמירות במצות שבת גרוסה]. וכפי מ"ש כי העיקר ע"י הביטול. וזה הרמז לא ידע כי קרן כו'. פי' מה שהאדם יודע אינו עדיין המדרגה השלימה. כי הוא למעלה מן השגת האדם. לכן מרע"ה שהשיג מדרגה העליונה כ' בו לא ידע. והאמת כי כל עצמו של מרע"ה הוא הביטול כדכ' עניו מאוד וזה העניוות הוא סירסורתא של התורה. ומייחסו למרע"ה. וז"ש לקח טוב נתתי. משמע שאין אנו יכולין לראות טוב האמת הגנוז. ומבטיח לנו ה' לקח טוב נתתי. אך האדם צריך רק לעסוק בתורת ה' כמ"ש תורתי אל תעזובו. ולא לחפוץ לידע ערך הטובה שנעלמה מעיני כל חי:

הרמז בי"ג דברים של נדבת המשכן לי"ג בקשות בתפלת שמ"ע. והם כל דברים הנצרכים לאדם וצריכים להעלותם לשורשם. וע"ז ניתקן התפלות שאין המכוון רק למלאות משאלות המתפלל רק שצריך להיות רצון האדם להעלות כל משאלותיו להיות נזכרים לפני הש"י. ובזה שמעלה כל הרצונות אליו. עי"ז זוכין לדביקות עליון. וז"ש ויקחו לי תרומה פי' על האדם עצמו להתעלות לדבוק בו ית'. רק העצה ע"י אשר ידבנו לבו כנ"ל. שמעלה הרצונות שלו אליו ית'. ועוד יותר במעשה ממש. וזאת התרומה זהב כסף כו' ע"י כל זאת ושכנתי בתוכם:

**ידיד נפש שבת פרק א**

תַּנִי ר' הוֹשַׁעֲיָה מְנוֹרָה שֶׁהִיא עוֹמֶדֶת בִּר"ה גוֹבְהָה עֲשָׂרָה וּפִירְחָה הפרח שיש בה, היינו רוחבה אַרְבָּעָה הַמִּשְׁתַּמֵּשׁ מִתּוֹכָהּ לִר"ה וּמר"ה לְתוֹכָהּ חַיָּיב לפי שדין רה"י לאותה מנורה. אָמַר ר' מָנָא לֹא סוֹף דָּבָר לא רק מְנוֹרָה. אֶלָּא אֲפִילּוּ קָנֶה בְּר"ה גְּבוֹהָה י' טְפָחִים וְטַבְלָה נְתוּנָה בְּרֹאשׁוֹ דף רחב ד' טפחים מחובר לראש הקנה הַמִּשְׁתַּמֵּשׁ מִתּוֹכוֹ לִר"ה וּמְר"ה לְתוֹכוֹ חַיָּיב כי הטבלא חולקת רשות לעצמה, כמו שראינו לעיל לגבי ארגז. מִנַּיִן לְמַעְלָה מִי' שֶׁהִיא רְשׁוּת אַחֶרֶת. ר' אַבָּהוּ אמר בְּשֵׁם רשב"ל (שמות כב) וְנוֹעַדְתִּי לְךָ שָׁם וְדִבַּרְתִּי אִתְּךָ מֵעַל הַכָּפּוֹרֶת אָשֵׁר עַל אָרוֹן הָעֵדוֹת מִבֵּין שְׁנֵי הַכְּרוּבִים. וּכְתִיב (שמות כא) אַתֶּם רְאִיתֶם כִּי מִן הַשָּׁמַיִם דִּבַּרְתִּי עִמָּכֶם. מַה דִּיבּוּר שֶׁנֶּאֱמַר לְהַלָּן רְשׁוּת אַחֶרֶת שהרי דבר אליו מן השמים אַף דִּיבּוּר שֶׁנֶּאֱמַר כָּאן מעל הכפורת רְשׁוּת אַחֶרֶת. ושואל וְאָרוֹן לא תֵּשַׁע טְפָחִים הוּא? שנאמר אמה וחצי קומתו, ואם כך כל שלמעלה מט' טפחים דינו כרשות היחיד! ועונה דְּבֵית ר' יַנַּאי אָמְרוּ בְּכָפּוֹרֶת טֶפַח גובה הכפורת משלימה את הארון לעשרה.

ר' זְעִירָא בָּעֵי מִנַיִּין לַכָפּוֹרֶת שֶׁהוּא טֶפַח. תָּנָא ר' חֲנַנְיָה בַּר שְׁמוּאֵל כָּל הַכֵּלִים שֶׁהָיוּ בַּמִּקְדָּשׁ נָתְנָה הַתּוֹרָה מִדָּת אָרְכּוֹ וְרוֹחְבּוֹ וְנָתְנָה שִׁיעוּר קוֹמָתָן. חוּץ מִן הַכַּפּוֹרֶת שֶׁנָּתְנָה הַתּוֹרָה מִדָּת אַרְכָּה וְרָחֲבָה וְלֹא נָתְנָה שִׁיעוּר קוֹמָתָהּ. תָלְמִידֵנָה וכיון שאין שיעור לכפורת, תלמד את שיעורה מִכְּלִי קָטָן שֶׁבַּמִּקְדָּשׁ. (שמות כה) וְעָשִׂיתָ לוֹ מִסְגֶּרֶת טֹפַח סָבִיב מכאן שגובהה טפח. מַה כָּאן טֶפַח אַף כָּאן טֶפַח. ושואל אוֹ אֵינוֹ אֶלָּא וְעָשִׂיתָ זֵר זָהָב לְמִסְגַּרְתּוֹ סָבִיב מדוע אינך לומד מהזר מַה כָּאן בזר כָּל שֶׁהוּא, אַף כָּאן כָּל שֶׁהוּא!

ושואל מַאי כְּדוֹן? כלומר, מאחר שאתה דוחה את הלימוד מהמסגרת, מה עם הבעיה? מניין שגובהה טפח? ר"א בַּר יַעֲקֹב אוֹמֵר נאמר (ויקרא טז, ב) אל פְּנֵי הכפורת וְאֵין פָּנַי פָּחוֹת מִטֶּפַח כי הפנים הקטנים ביותר יש בהם לפחות טפח. ר' יוֹסֵי בָּעֵי אִילוּ מִגְדַּל שֶׁהָיָה עוֹמֵד בְּתוֹךְ הַבַּיִת גְּבוֹהָה כְּמָּה שֶׁמָּא אֵינוֹ מוּתָּר לְהִשְׁתַּמֵּשׁ מִתּוֹכוֹ לַבַּיִת וּמִן הַבַּיִת לְתוֹכוֹ? כלומר, הרי פשיטא שאם היה מגדל עומד בתוך הבית גבוה מאד, דינו כרה"י כי רה"י מגיעה עד השמים. ומדוע הארון שהיה במשכן חולק רשות לעצמו? אֶלָּא בְּשָׁעָה שֶׁהָיָה מְרַבֵּעַ לָהֶן אֶת הָרוּחוֹת אֲנַן קַיָּימִין מתי הארון קובע רשות לעצמו רק בשעה שהיו חונים והיה הארון עומד ועל פי נס העמיד עצמו כנגד ד' רוחות העולם והקימו את המשכן לפי הארון, ועל זמן זה היה נחשב רשות לעצמו. נִיחָא כמ"ד בְּאַמַּת שִׁשָּׁה מה שראינו שלמעלה מי' טפחים הוא רשות לעצמו ולומד זאת מהשולחן שנאמר עליו אמה וחצי קומתו, זה מתאים להסובר כל אמה הייתה בת ששה טפחים ואמה ומחצה עולה לט' טפחים.

(3) מלבים על שמות פרק לב פסוק ד

(ד) ויקח מידם ויצר אותו בחרט, אחר שראה שמהרו להביא לקח מידם כדי שיעכב המעשה בכל מה שיוכל, וכבר בארנו באה"ש (כלל טז) שהעשיה תפול בין ע"מ שנעשה בעצמו בין ע"מ שנעשה בפקודתו, כמו לא תעשה לך פסל שאין הבדל בין אם עושה בעצמו או עושה ע"י אומן, וכן מ"ש ויעשהו עגל אין הפי' שעשה בידו רק שנעשה בסבתו כמ"ש על אשר עשו את העגל אשר עשה אהרן, ומבואר בדחז"ל כי בין הערב רב שעלו עמם היו חרטומים ומכשפים והם עשו את העגל, ונראה שחרט הוא מענין חרטום, וכבר בארתי מ"ש (ישעיה ח') וכתוב עליו בחרט אנוש היינו בכתב חרטום, שהיו כותבים על ידי ציורים ותמונות של חיות ועופות ואילנות, ומלת ויצר הוא מענין צורה ומלת אותו פי' אות שלו [כמש"פ מ"ש וה' אותי כגבור עריץ (ירמיה כ') ה' אות שלי] ור"ל שאהרן מסר לחרטומים שהיו שם שיודעים לצייר צורות מורים על ענינים סימנים שיציירו האות והסימן שרצה לצייר, ואהרן רצה לצייר צורת כרוב, שהיא הצורה שראה במרכבה ושישכון במשכן על ארון העדות, ונסה לצייר אות וסימן שהיה בידו בעת המחזה על ידי חרט, והחרט שהם חרטומי מצרים עשו אותו עגל מסכה, וציירו צורת שור כפי שחזו אצילי בני ישראל בעת השגת המרכבה, וכמ"ש במדרש שגנבו דמות שור מהמרכבה, ויאמרו והחרטומים עם הערב רב אמרו אל ישראל אלה אלהיך ישראל, ר"ל בצורה זאת שוכן אלהי ישראל, אשר העלוך, ובכ"ז לא אמרו שהעגל הוא האלוה רק שהוא הטלמס והדמות שהאלהות שוכן בו, כמו ששכן אח"כ בין הכרובים, ויתכן ג"כ שהחרטום הוא כוון בעצם לצורת שור שהיו עובדים במצרים, אבל לישראל אמרו, שאל מוציאם ממצרים שוכן בצורה זאת והוא ינהיג אותם תחת משה בכבוד שוכן בגויה:

**פירוש הרא"ש על התורה שמות פרשת תרומה פרק כה פסוק כב**

(כב) מבין שני הכרובים ר"ת משה. שני הכרובים בגימ' אברהם יצחק ויעקב. את כל אשר אצוה אותך בגימ' תרי"ג מצות:

(8) פירוש מהר"י קארו ז"ל על התורה - שמות פרק כה פסוק טז

ונתת אל הארון את העדות אשר אתן אליך. יש להקשות למה כפל הכתוב פעם אחרת ואל הארון תתן את העדות אשר אתן אליך כבר פירש רש"י ז"ל לומר שבעוד ארון בלא כפורת תתן את העדות אבל הקשה לו על זה הרמב"ן אבל נוכל לומר שחזר ואמרו שלעולם אימא לך שיכול לשים הכפורת קודם שימת העדות וזהו ונועדתי לך שם ואינו בהיותו ארון אלא בשביל העדות אשר בו. או נוכל לומר שהראשון הוא הלוחות השניות וחזר ואמר שאף שברי הלוחות היו בארון וזה דוחק כי השברים לא נקראו העדות כי כבר פרחו האותיות. או נוכל לומר שצוה לו הקב"ה שישים העדות אל הארון וישים הכפורת ואחר זמן נתן הספר תורה אל תוכו. או יאמר שיש קושיא למה אמר מלמעלה די שיאמר ואל הארון אלא ר"ל לא תשים העדות אל הארון ואח"כ הכפורת אלא תשים הכפורת מלמעלה על הארון ומבין הכפורת אל הארון תתן בתוכו העדות. מהרי"ק:

**חתם סופר על שמות פרק כה פסוק כא**

ואל הארון תתן את העדות וגו' ונועדתי לך שם, רש"י נדחק בכפל זה ואל הארון תתן וכבר כ' לעיל ורמב"ן כ' שהוא נתינת טעם למה ונועדתי לך שם הואיל והעדות שם, ולפע"ד להוסיף עוד שהוא כנתינת טעם על עיקר עשיית הארון שיהי' לצורך העדות שהם לצורך השראת השכינה הא אם אין עדות ולא השראת שכינה לא יעשו ארון ומזה למדו אנשי בית שני שלא עשו ארון אף בלא לוחות כמו שעשו חשן ואפוד אע"ג שלא הי' להם אורים ותומים אותן שמות הקדושים שניתנו בין כפלי החשן אפ"ה עשו חשן א"כ ה"נ היה להם לעשות ארון אע"כ מתנאי שבמקרא הזה למדו שאין לעשות ארון בלי עדות, ובמקום אחר אמרתי הא דכתיב גדול יהיה כבוד הבית הזה האחרון ואחז"ל [ב"ב ג'.] בבנין ובשנים ונראה כמוסיף עוד, וליישב גם מה שנדחק בתי"ט [דמאי פ"ז מ"ג] מאי דקרי לי' אחרון אע"ג דאיכא עוד שלישי בב"א ותי' כדכתיב לאה וילדיה אחרונים ויוסף ורחל אחרונים ע"ש, ועוד נ"ל דבית הראשון היה קדושת הארון עיקר והמקדש היה רק תיק ונרתיק להארון וכל ישראל עולים להשתחוות לה' השוכן בין הכרובים, וכן יהי' לע"ל ברצות ה', אך בבית שני לא היה ארון הקודש רק הבית וכל פני ישראל פנו אל הבית והוא היה עיקרי א"כ גדול כבודו של בי"ת מכבוד הבי"ת הראשון ולענין זה קרי לי' אחרון שלא יהי' עוד בית כזה כי לע"ל יתגלה הארון והלוחות ויהי' כבודו גדול והבית טפל ונרתיק לו. [תקפ"ו, ועי' בשו"ת ח"ס חי"ד סוסי' רל"ו]:

היכל הברכה על תרומה

ולזה בעודו ארון בלא כפרת נתן הלחת והתורה להמשיך כל זה חוץ מיסוד דאמא כפרת כי כפרת בסוד אהיה קס"א אהיה קס"א אהיה קמ"ג אהיה קנ"א מספר כפר"ת ביסוד אמא ולזה ונתת אל הארן חסר את העדת שהעדת הוא האור והואו המושלך לתתא כדמות ואו על ידי אור התורה שבכלי יסוד דאבא נמשך הארתו לחוץ מיסוד אמא הנקרא כפרת ועל ידו נשלם ארון בואו ואח"כ אמר נתת את הכפרת על הארן בעודו ארן חסר ואו תתן את הכפרת עליו לייחד יחודא עלאה שביל ונתיב מקור הברכות ואח"כ תסיר הכפרת ותמשיך את הארן לחוץ מיסוד הכפרת ותתן בו את העדת בלא כפרת כמו שפירש רש"י ז"ל ברוח קדשו:‏

[העדת] חסר ואו בסוד הדעת וכשמתפשט למטה להחיות המדות נתלבש בארון ונשלם הארון בואו:‏

[ונועדתי] דמשה רבינו מלא ואו והוא הדבור של בין הכרבים סודות התורה ורזין כמו שביאר מרן בגלגולים כי אי אפשר להשיג רזי התורה אלא בבחינות ארון ותורה נר"נ פנימי ומקיף חיה ולזה ונועדתי דמשה מלא ואו אספקלריא המאירה ונעדתי שמה לבני ישראל שהוא מעל המזבח הנחשת להשגות פשטי התורה הוא חסר מבין שני הכרבים הוא ברית הלשון מבי"ן שנ"י הכרבי"ם דעת דמשה באמצע שני יסודות ומייחד אותם ודעת גניז בפומא דמלכא ולזה ר"ת מש"ה הכרבים חסר דכחדא חשיבי וחד אינון:‏ [ארון] מלא ואו כי כבר העדת ולוחת בתוכו:‏

חתם סופר על שמות פרק כט פסוק מג

ונועדתי שמה עפירש"י, ולפע"ד הזכיר בכאן ה' מדרגו', א' מרע"ה שהקב"ה מדבר עמו מעל ארון העדות מבין שני הכרובים, ב' הנביאי' שנועד שמה ממזבח הנחשת, שוב בעלי רה"ק לשכני בתוכם ממש, ד' צדיקי' ואנשי מעשה וידעו כי אני ה' אלהיהם בידיעה ובחינה, ה' אני ה' אלקיהם הפחותים שאינם יודעי' רק אני ה' אלקי' בקבלה מעשי אבותיהם בידיהם, ועל כולם אמר ועשית מזבח מקטר קטורת לקשר כל הבחינו' יחד אפי' חלבנה בהדי בוסמין יהי', אך כל זה בישראל אך חלבנה של המן לא יתחבר עם מור של מרדכי ע"כ מסיים לא יעלה עליו קטרת זרה ותרגם אונקלס בוסמין נוכראין וק"ל. [פק"ח]: